Uprava in nadzorni svet družbe KOVINOPLASTIKA LOŽ družba pooblaščenka, d.d., Lož, Cesta 19. oktobra 57, 1386 Stari trg pri Ložu, Slovenija (»Družba«) sta dne 6.10.2017 sprejela naslednji

**PROGRAM ODKUPA LASTNIH nematerializiranIH navadnIH imenskH kosovnIH delnic razreda A DRUŽBE KOVINOPLASTIKA LOŽ družba pooblaščenka, d.d.**

1. **PRAVNA PODLAGA ZA PRIDOBIVANJE LASTNIH DELNIC DRUŽBE**
2. **Sklep skupščine o podelitvi pooblastila upravi za pridobivanje lastnih delnic**

Skupščina delničarjev družbe je na 22. seji, ki je potekala 06.10.2017, upravi družbe podelila pooblastilo za pridobivanje lastnih delnic Družbe.

1. **Čas trajanja pooblastila za pridobivanje lastnih delnic**

Pooblastilo skupščine velja za obdobje 30 dni od dne zasedanja skupščine z dne 06.10.2017.

1. **Maksimalno število pridobljenih lastnih delnic**

Pooblastilo velja za pridobitev največ 328.530 delnic Družbe.

1. **Namen pridobivanja lastnih delnic**

V skladu s pooblastilom skupščine Družba pridobiva delnice z namenom umika tako pridobljenih delnic Družbe in zmanjšanja osnovnega kapitala ter z namenom, da se omogoči izstop delničarjem Družbe z odsvojitvijo delnic.

1. **Cena odkupa in način pridobivanja lastnih delnic**

Družba lahko v obdobju iz točke 2. pridobiva lastne delnice zunaj organiziranega trga vrednostnih papirjev, in sicer po nakupni ceni, ki znaša 10,00 EUR, kot to določa pooblastilo skupščine.

1. **Namen uporabe lastnih delnic**

Družba mora vse pridobljene lastne delnice umakniti in temu ustrezno zmanjšati osnovni kapital skladno s sprejetim sklepom skupščine.

1. **PRAVILA IN KRITERIJI ODKUPA LASTNIH DELNIC DRUŽBE**
2. **Smernice programa odkupa lastnih delnic**

Družba je sprejela ta program odkupa lastnih delnic s ciljem preglednega postopka odkupa lastnih delnic, ob upoštevanju enake obravnave delničarjev, zaščite interesov delničarjev in preprečevanja tveganja zlorabe trga.

1. **Sredstva za odkup lastnih delnic**

Družba bo odkup lastnih delnic financirala iz lastnih virov. Pri pridobivanju lastnih delnic bo družba lastne delnice pridobivala skladno z možnostmi, ki jih dopuščata kapitalska ustreznost družbe in veljavna zakonodaja.

1. **Količinska omejitev odkupa lastnih delnic**

Družba bo pridobila toliko lastnih delnic, kot jih bodo delničarji prodali v času trajanja pooblastila za pridobivanje lastnih delnic, kot izhaja iz točke 2. tega programa oziroma sklepa 22. seje skupščine Družbe, a hkrati ne več kot 328.530.

1. **Cenovna omejitev odkupa lastnih delnic**

Družba bo lastne delnice pridobivala po ceni, kot jo določa pooblastilo skupščine.

1. **Načini pridobivanja lastnih delnic**

Družba bo pridobivala lastne delnice z nakupi izven organiziranega trga finančnih instrumentov.

* 1. Pridobivanje lastnih delnic s posli izven organiziranega trga finančnih instrumentov
		1. Poziv delničarjem za sprejem zavezujoče ponudbe Družbe

Družba bo pridobivala lastne delnice s posli izven organiziranega trga finančnih instrumentov, in sicer na podlagi obvestila delničarjem in neposrednega poziva vsem delničarjem Družbe, da sprejmejo zavezujočo ponudbo Družbe za odkup lastnih delnic.

* + 1. Postopek pridobivanja lastnih delnic

Družba bo postopek pridobivanja lastnih delnic izven organiziranega trga opravljala preko izbranega borznega člana, z vnaprej opredeljenimi pogoji izvedbe nakupa glede cene, količine in časovne veljavnosti odkupa. Postopek in vsebina bosta podrobneje opredeljena v obvestilu delničarjem o odkupu lastnih delnic

* + 1. Obvestilo delničarjem o odkupu lastnih delnic

Pri pridobivanju lastnih delnic izven organiziranega trga morata poslovodstvo Družbe in izbrani borzni član upoštevati načelo enakega obravnavanja delničarjev in posledično obvestiti vse delničarje o začetku pridobivanja lastnih delnic, o možnosti odprodaje oziroma nakupa njihovih delnic in o ceni, po kateri Družba pridobiva lastne delnice. Družba bo delničarje obveščala po pošti in ter na spletni strani družbe Ilirika borzno posredniška hiša d.d. Ljubljana.

* + 1. Objava obvestila o odkupu lastnih delnic

Ilirika borzno posredniška hiša d.d. iz Ljubljane bo poslala po pošti obvestilo vsem delničarjem o odkupu delnic Kovinoplastike Lož družbe pooblaščenke d.d. s podrobneje opredeljenim postopkom.

* + 1. Borzni član

Izbrani borzni član v obdobju izvajanja naročila za izvedbo postopka pridobivanja lastnih delnic izven organiziranega trga ne bo smel imeti dostopa do notranjih informacij družbe, razen morebitnih notranjih informacij, povezanih z izvedbo takšnega postopka. Izbrani borzni član bo v tem primeru zavezan k spoštovanju prepovedi trgovanja na podlagi notranjih informacij v skladu z določili ZTFI in Uredbo 596/2014/EU. Izbrani borzni član bo pred izdajo naročila za izvedbo postopka pridobivanja lastnih delnic izven organiziranega trga podpisal izjavo, s katero se opredeli glede obstoja morebitnega nasprotja interesov zaradi drugih investicijskih storitev, ki jih izvaja.

* + 1. Načelo enake obravnave vseh delničarjev in zaščite interesov delničarjev

Pri izvedbi postopka pridobivanja lastnih delnic izven organiziranega trga bo zagotovljena enaka obravnava vseh delničarjev in zaščita interesov delničarjev.

* + 1. Transakcije odkupov lastnih delnic v obdobju odprtih trgovalnih dni

Družba bo odkupe lastnih delnic na podlagi postopka pridobivanja lastnih delnic izven organiziranega trga lahko izvajala neprekinjeno.

* + 1. Vrstni red izvršitev, poravnava, plačilo kupnine

Skladno z določbami ZGD-1 imajo delničarji družbe prednostno pravico do prodaje delnic Družbe glede na svoj korporacijski delež in glede na število lastnih delnic, ki jih družba lahko odkupi po sklepu skupščine.

V skladu s predhodnim odstavkom bo družba prednostno odkupila lastne delnice od delničarjev, ki se bodo v roku navedenem na obvestilu o odkupu delnic odločili za prodajo (»prvi krog prodaje«), in sicer od posameznega delničarja do števila delnic, ki je enako zmnožku korporacijskega deleža delničarja in maksimalnega možnega števila odkupa lastnih delnic po sklepu skupščine, zaokroženega navzdol na celo število. Delničar bo v izjavi o sprejemu zavezujoče ponudbe Družbe za odkup lastnih delnic v prvem krogu prodaje lahko označil, da želi prodati največje možno število delnic, ki bo mogoče glede na razliko, kot je opredeljena v naslednjem odstavku (»maksimalna prodaja«).

Za razliko med številom prednostno odkupljenih delnic in največjim dovoljenim številom pridobljenih lastnih delnic skladno s pooblastilom skupščine (t. j. 328.530 delnic) bo Družba od tistih delničarjev, ki so se odločili za maksimalno prodajo, sorazmerno (glede na njihov delež med vsemi delničarji, ki so se odločili za maksimalno prodajo) odkupila večje število delnic, kot pa izhaja iz njihovega deleža, ki je bil upoštevan v prvem krogu prodaje.

Morebitna še vedno obstoječa razlika do največjega dovoljenega števila pridobljenih lastnih delnic, se lahko pridobiva od vseh še ostalih delničarjev sorazmerno glede na čas sklenitve pogodbe, pri čemer ima tista z zgodnejšim časom prednost.

1. **VELJAVNOST IN IZVAJANJE PROGRAMA ODKUPA LASTNIH DELNIC DRUŽBE**

Program odkupa lastnih delnic je sprejet in velja za čas veljavnosti pooblastila skupščine, tj. **do 5.11.2017** . Izvajanje program odkupa lastnih delnic se lahko predčasno ustavi ali

spremeni.

1. **IV. PREPREČEVANJE TVEGANJA ZLORAB TRGA PRI TRANSAKCIJAH ODKUPOV LASTNIH DELNIC**

S ciljem javnega in preglednega trgovanja z lastnimi delnicami bo družba upoštevala vsa relevantna določila, povezana s prepovedjo tržne manipulacije in prepovedjo uporabe notranjih informacij, kot so opredeljena v ZTFI in v Uredbi 596/2014/EU. Družba si bo pri pridobivanju lastnih delnic prizadevala, da s svojimi transakcijami v nobenem primeru ne bo dajala trgu napačnih ali zavajajočih znakov glede povpraševanja, ponudbe ali cene delnic in da ne bo imela prevladujočega položaja na nakupni strani, obenem pa bo tekoče objavljala vse informacije, ki imajo naravo notranje informacije.

1. **POROČANJE DRUŽBE O ODKUPU LASTNIH DELNIC IN ŠTEVILU GLASOVALNIH PRAVIC**

Družba bo obveščala o rezultatih odkupa delnic družbe, in sicer v predpisanih rokih po opravljenem posameznem odkupu lastnih delnic. Ko je Družba zaradi transakcij z lastnimi delnicami pridobila delež lastnih delnic, ki dosega ali presega prag 5 % ali 10 % vseh delnic z glasovalno pravico oziroma se je delež lastnih delnic zmanjšal pod enega od navedenih pragov, bo družba o tem obvestila ATVP in javnost nemudoma po sklenitvi posla. Obvestilo o transakcijah z lastnimi delnicami bo družba objavila v informacijskem sistemu INFOSTORAGE Ljubljana Stock Exchange in na spletni strani družbe Ilirika borzno posredniška hiša d.d. Ljubljana .

1. **Dostopnost programa odkupa lastnih delnic**

Program odkupa lastnih delnic bo javno objavljen na oglasni deski družbe Kovinoplastika Lož družba pooblaščenka d.d. ter na spletni strani družbe Ilirika borzno posredniška hiša d.d. Ljubljana